armvectores/hy_wikipedia_2023 huggingface dataset:
Աստղաբերդ (Քղիի գավառ)

Անվան այլ կիրառումների համար տե՛ս՝ Աստղաբերդ (այլ կիրառումներ)Աստղաբերդ, գյուղ Արևմտյան Հայաստանում, Էրզրումի վիլայեթի Քղիի գավառակում, Քղի գետի վերին հոսանքի հովտում, Աստղաբերդ լեռան մոտ, գեղատեսիլ տափարակի վրա։


== Անվան ստուգաբանություն ==
Բնակավայրի անվանումը կապված է Աստղիկ աստվածուհու հետ։


== Պատմություն ==
Աստղաբերդը ավերվել է Մեծ եղեռնի տարիներին։ Գյուղի հայ բնակիչներից թուրքական յաթաղանին զոհ է գնացել 1081 մարդ։ Փրկվել են 140 մարդ, որից 125-ը՝ արտագաղթել են։


== Բնակչություն ==
1909 թվականին ուներ 130 տուն՝ 910 հայ և 100 այլազգի բնակիչներով։ XX դարի սկզբին ուներ 250 տուն՝ 1500 հայ բնակչով և 10 տուն քուրդ բնակիչ։ 1914-ին հայ բնակիչների թիվը հասնում էր մոտ 1250-ի


== Տնտեսություն ==
Զբաղվում էին երկրագործությամբ, անասնապահությամբ և այգեգործությամբ։ Աստղաբերդը հայտնի էր իր ընկույզով։


== Պատմամշակութային կառույցներ ==
Աստղաբերդն ուներ Ս. Գևորգ (կառուցված 1001 թ.) և Ս. Սարգիս (կառուցված 1121 թ.) անուններով եկեղեցիներ։ Ս. Գևորգ եկեղեցու տեղում հնագույն ժամանակներում եղել է Աստղիկ աստվածուհուն նվիրված մեհյան, որը եկեղեցու էր վերածված առանց դրա ընդհանուր կառուցվածքը էական փոխելու։ Եկեղեցու տակով հոսել է ջրառատ գետակ, որը միանգամից կարող էր գործի դնել 3 ջրաղաց։
Աստղաբերդի մոտ, Օրոր անունով գետակի ափին, պահպանվել էին Աստղաբերդ ամրոցի ավերակները։ Գյուղից ոչ հեռու գտնվում էին Ս. Կիրակոս վանքի ավերակները։


== Կրթություն ==
Գյուղում կար  ուսումնարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բեգգեն

Բեգգեն (լյուքս.՝ Beggen), Լյուքսեմբուրգի մեծ դքսության համանուն մայրաքաղաքի 24 վարչական շրջաններից մեկը, որը տեղակայված է քաղաքի հյուսիսային հատվածում։ Ըստ 2017 թվականի մարդահամարի տվյալների՝ թաղամասի բնակչությունը կազմում է 3653 մարդ։
Բնիկ լյուքսեմբուրգցիները կազմում են Բեգգենի բնակչության ընդամենը 30 %-ը։ Ավելի մեծ տոկոս են կազմում Եվրոպական Միության (հատկապես՝ Ֆրանսիայի, Պորտուգալիայի, Իտալիայի, Բելգիայի, Գերմանիայի, Հունաստանի, Իսպանիայի) և Ռուսաստանի Դաշնության քաղաքացիները։
Թաղամասում է գտնվում 19-րդ դարում կառուցված ռուսական դեսպանատունը, որն ինքնին կառուցվել է 18-րդ դարի թղթի արտադրամասի ավերակների վրա։ 20-րդ դարում դեսպանատան շենքը բարեբախտաբար կանգուն է մնում՝ ծառայելով որպես Լյուքսեմբուրգում պողպատ արդյունահանող ընկերության տնօրենի առանձնատուն։ Երկրորդ համաշխարհային պատերազմի ընթացքում շենքը և հարակից տարածքները օկուպացվել են գերմանական զորքերի կողմից։ Ամերիկյան բանակի կողմից Լյուքսեմբուրգի ազատագրումից հետո այն սկսել է օգտագործվել որպես հյուրանոց և ապա վարձակալության հանձնվել ԽՍՀՄ դեսպանությանը։ ԽՍՀՄ-ի փլուզումից հետո այն դարձել է Լյուքսեմբուրգում ՌԴ դեսպանատան շենքը։


== Ծանոթագրություններ ==
Նարեկ Հախնազարյան

Նարեկ Սուրենի Հախնազարյան հոկտեմբերի 23, 1988(1988-10-23), Երևան, Հայկական ԽՍՀ, ԽՍՀՄ), հայ թավջութակահար։ Հայաստանի Հանրապետության վաստակավոր արտիստ (2017)։
Ջութակահար Սուրեն Հախնազարյանի որդին։


== Կենսագրություն ==
Երաժշտական կրթությունը ստացել է պրոֆեսոր Զարեհ Սարգսյանի թավջութակի դասարանում։ 2006 թվականին Նարեկը ավարտել է Մոսկվայի կոնսերվատորիային կից երաժշտական քոլեջը և ընդունվել է Մոսկվայի Կոնսերվատորիա։ Շրջագայություններով հանդես է եկել աշխարհի տարբեր պետություններում, այդ թվում՝ ԱՄՆ, Գերմանիա, Մեծ Բրիտանիա, Ֆրանսիա և այլուր։ Վաշինգտոն Փոստ թերթը նրան անվանել է «ֆենոմենալ թավջութակահար»։ ԱՄՆ-ի Փասադենա քաղաքի սիմֆոնիկ նվագախմբի մենակատարն է։
Հախնազարյանը հաղթել է տարբեր մրցույթներում, այդ թվում՝ 2011 թվականին, հաղթել է Չայկովսկու անվան 14-րդ միջազգային մրցույթում։


== Պարգևներ ==
Արամ Խաչատրյանի անվան միջազգային մրցույթի 1-ին մրցանակ և ոսկե մեդալ, 2006
Չայկովսկու անվան մրցույթի դափնեկիր, 2007
ՀՀ նախագահի երիտասարդական մրցանակ, 2007
Նյու Յորքի «Young Concert Artists» մրցույթում արժանացել է 9 Հատուկ մրցանակի, 2008
Չայկովսկու անվան մրցույթի ոսկե մեդալակիր, 2011
Մովսես Խորենացու մեդալ (2013)
Հայաստանի Հանրապետության վաստակավոր արտիստ (2017)
ՀՀ մշակույթի նախարարության շնորհակալագիր, 2017


== Ծանոթագրություններ ==


== Արտաքին հղումներ ==
Նարեկ Հախնազարյան
Նարեկ Հախնազարյան. Կարևոր է՝ ֆինանսավորումը տեղ հասնի, Հայաստանում դա խնդիրներից գլխավորն է Archived 2018-01-17 at the Wayback Machine.
Նարեկ Հախնազարյան, «Գորենշտեյնը անձամբ ներողություն չի խնդրել ինձնից»
Աղվանի (գյուղ)

Աղվանի, գյուղ Հայաստանի Հանրապետության Սյունիքի մարզում, Տաթև գյուղից մոտ 6 կմ հարավ-արևելք, Քաշունի գետի ափին, ծովի մակարդակից մոտ 1700 մ բարձրության վրա։ Հեռավորությունը Կապան մարզկենտրոնից կազմում է մոտ 36 կմ։
Հիմնադրվել է 1923 թ.-ին հին բնակավայրի տեղում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1995 թվականից մտնում է ՀՀ Սյունիքի մարզի մեջ։


== Բնակչություն ==
Ըստ ՀՀ 2011 թ. մարդահամարի արդյունքների` Աղվանիի մշտական բնակչությունը կազմել է 98, առկա բնակչությունը` 67 մարդ։ Գյուղը մշտապես բնակեցված է եղել հայերով։
Աղվանիի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնաբուծությամբ, այգեգործությամբ, մեղվաբուծությամբ և հացահատիկի մշակությամբ։


== Պատմամշակութային կառույցներ ==
Աղվանիի տարածքում կան նախաքրիստոնեական շրջանի գերեզմաններ, XVII դարի կիսավեր եկեղեցի, խաչարձաններ։


== Տես նաև ==
Աղվանիի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==


== Արտաքին հղումներ ==
Էջը Սյունիքի մարզպետարանի կայքում Archived 2014-01-29 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.
Պշնկերտ Վերին

Պշնկերտ Վերին, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մեյքոն շրջան (Ջորջիա)

Անվան այլ կիրառումների համար տե՛ս՝ Մեյքոն շրջան (այլ կիրառումներ)Մեյքոն շրջան (անգլ.՝ Macon County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.044 կմ² է, բնակչությունը՝ 14.074 մարդ (2010 թ. տվյալներով)։ Շրջկենտրոնն է Օգլեթորպ բնակավայրը։ Կազմավորվել է 1837 թ.։
Բուսիկ

Բուսիկ, հայկական արական անուն։ Առաջացել է հայերեն բույսիկ՝ «փոքրիկ բույս» բառից։ Բույս անվան փաղաքշական ձևն է։ Հիշատակված է 1567 և 1695 թվականներին։


== Գործածություններ ==
Բուսիկ, մականուն․ «Շնում Մկրտչին, այլ և մյուսին որ Մականուն բուսիկ կասեն»։


== Ծանոթագրություններ ==
Շախունյա (գյուղ, Շախունսկի շրջան)

Շախունյա (ռուս.՝ Шахунья), գյուղ Ռուսաստանի Նիժնի Նովգորոդի մարզի Շախունսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոգոշիմա (քաղաք)

Կոգոշիմա (ճապ.՝  児 島 市 ) - քաղաք Ճապոնիայում,որը «կենտրոնական քաղաքի» կարգավիճակ ունի,Կոգոշիմա պրեֆեկտուրայի խոշորագույն բնակավայրը վարչական կենտրոնն է։ Տաք կլիմայի համար քաղաքը հաճախ անվանում են «Արևելքի Նեապոլ»։
Քաղաքի մակերեսը կազմում է 547,07 կմ2,բնակչությունը ՝ 606 523 մարդ, բնակչության խտությունը ՝ 1108,68 մարդ կմ2։
2004 թվականի նոյեմբերի 1-ին քաղաքը ներառեց հինգ արվարձաններ, որոնց պատճառով Կոգոշիմայի ընդհանուր տարածքը գրեթե կրկնապատկվեց։ Սրանք Յոշիդայի, Կիերի, Կորիյամայի, Մացումոտոյի, Սակուրաջիմայի բնակավայրեր էին։


== Պատմություն ==
Շատ դարեր շարունակ, Կագոշիման ծառայում էր որպես Շիմազուի սամուրայների ընտանիքի նստավայր։ Էդոյի շրջանում քաղաքը հանդիսանում էր գլխավոր քաղաքական կենտրոն և առևտրային նավահանգիստ։ Եվրոպացիների գալուց հետո այստեղ ակտիվացել է քրիստոնյա միսիոներների գործունեությունը, քանի դեռ իշխանությունները չեն արգելել օտարերկրյա կրոնը 16-րդ դարի վերջին և 17-րդ դարի սկզբներին։ 1863 թվականին քաղաքը ենթարկվեց հրետանային հարձակման ՝ Մեծ Բրիտանիայի Թագավորական նավատորմի կողմից։
Այստեղ ծնվել է Սայգո Տակամորին՝ Ճապոնիայի պատմության ամենաազդեցիկ սամուրայներից մեկը։ Կոգոշիման նաև Հեյխաթիրո Տոգոյի ծննդավայրն է՝ ծովակալը,ով ճապոնական նավատորի հրամանատարն էր 1904-1905 թվականների ռուս-ճապոնական պատերազմում։
1914 թվականին տեղի է ունեցել Սակուրաջիմա հրաբխի ժայթքումը,որը,սակայն, լուրջ վնասների չբերեց։


== Աշխարհագրություն ==
Կոգոշիման գտնվում է Արևելյան Չինաստանի ծովի Կոգոշիմա ծոցի ափերին։ Քաղաքի տարածքը կազմում է շուրջ 547.07 կմ²։ Կագոշիմայի ռելիեֆը, բացառությամբ Սակուրաջիմայի շրջանի, լեռնային է։ Բլուրների բարձրությունը ծովի մակարդակից 100-ից 300 մ բարձրությունների վրա է։ Քաղաք են հոսում փոքր և միջին երկարությամբ գետեր, որոնք հոսում են Կոգոշիմա ծով՝ Ինարի, Կոցուկի, Կամինո, Թագամի, Վակիտա և Նագատա։ Այս գետերի հարևանությամբ կան փոքր հարթավայրեր։


=== Կլիմա ===
Կոգոշիմայի կլիման մերձարևադարձային մոնսոն է՝ հաճախակի անձրևով և թայֆուններով։ Տարեկան միջին ջերմաստիճանը 18°С է, իսկ տեղումների քանակը 2000–2700 մմ է։ Քամիների ուղղությունը դեպի հյուսիս-արևմուտք է, բայց ամռանը այն փոխվում է հակառակը։


== Տնտեսություն ==
Կոգոշիման քաղաք է, որտեղ գերակշռում են տնտեսության երրորդական հատվածի ձեռնարկությունները, հատկապես մեծածախ և սպասարկող ձեռնարկությունները։ Քաղաքում կան շատ փոքր և միջին բիզնես։ Արդյունաբերությունների շարքում առավել եկամտաբեր է սննդի արդյունաբերությունը, մասնավորապես՝ մսի և ծովամթերքի արտադրությունը։ Զարգացած են նաև փայտամշակման, պղպեղի և թղթի, տեքստիլ և քիմիական արդյունաբերությունները։ Արդյունաբերական ձեռնարկությունների մեծ մասը կենտրոնացած են քաղաքի ափամերձ գոտում։ Կոգոշիմայում զարգացած են նաև ավանդական արհեստները, ինչպիսիք են՝ սպունգի, բամբուկի և թիթեղյա իրերի արտադրությունը։
Կոգոշիմայի տնտեսության մեջ կարևոր դերը պատկանում է գյուղատնտեսությանը, չնայած դրանում աշխատող մարդկանց թիվը կայունորեն նվազում է։ Քաղաքային արվարձանների բնակիչները աճեցնում են բրինձ, քաղցր կարտոֆիլ, բանջարեղեն, շաքարեղեն, ցիտրուսային մրգեր, թեյ և ծխախոտ։


== Քույր քաղաքներ ==
Կոգոշիմայի քույր քաղաքներն են՝

 Նեապոլ, Իտալիա (1950)
 Պերթ, Ավստրալիա (1974)
 Չանշա, Չինաստան (1982)
 Մայամի, ԱՄՆ (1990)


== Ծանոթագրություններ ==


== Արտաքին հղումներ ==
Ճիմին

Ճիմին, գյուղ (քաղաք, բերդաքաղաք) Մեծ Հայքի Բարձր Հայք աշխարհի Եկեղյաց գավառում, իսկ ապա Արևմտյան Հայաստանում, Էրզրումի վիլայեթի Երզնկայի գավառում։ Այժմ կոչվում է Ուզումլու (թուրքերեն՝ Üzümlü), գտնվում է Թուրքիայի Երզնկայի մարզում։


== Պատմություն ==
Բնակավայրն առաջին անգամ հիշատակել է VI դարի բյուզանդացի պատմիչ Պրոկոպիոս Կեսարացին։
Ըստ Ն. Ադոնցի՝ Հուստիանոս I-ը այս բնակավայրը վերածել է բերդաքաղաքի և վերանվանել Հուստինիանուպոլիս։ Սակայն իրականում այդ քաղաքը գտնվում էր Ճիմինից 4-5 կմ հեռավորության վրա։
Հ․ Մանանդյանը Ճիմինը նույնացնում է Չմանկատուկի հետ, որտեղ 1243 թվականին սելջուկյան ուժերը ջախջախվել են Բաչուի գլխավորած մոնղոլական զորքի կողմից։


== Բնակչություն ==
XX դարի սկզբին Ճիմինն ուներ 1000-ից ավել բնակիչ, որի մեծամասնությունը թուրքացված հայեր էին։


== Տնտեսություն ==
Գյուղն հայտնի էր իր այգիներով և հատկապես գինով։


== Պատմամշակութային կառույցներ ==
Ճիմինն ուներ Ս. Նիկողոս անունով վանքի մնացորդներ և հին հայկական 2 եկեղեցու ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Զասբախ (Կայզերշտուլ)

Զասբախ (գերմ.՝ Sasbach am Kaiserstuhl), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Էմենդինգենի կազմի մեջ։ Բնակչությունը կազմում է 3377 մարդ (ըստ 2010 թվականի դեկտեմբերի 31-ի)։ Տարածքը կազմում է 20, 78 կմ²։ Պաշտոնական կոդ՝ 08 3 16 038։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական էջ
Սուռու (այլ կիրառումներ)

Սուռու, կարող է վերաբերել՝

Սուռու - գյուղ Էստոնիայի Հարյումաա նահանգի Կուուսալու շրջանում
Սուռու - դաստակերտ Էստոնիայի Կուուսուլու ծխում
Սքեյթ-պարկ (Երևան)

Սքեյթ-պարկ, հանգստյան գոտի Երևանի Օղակաձև զբոսայգու 6-րդ հատվածում։ Տեղակայված է Սուրբ Գրիգոր Լուսավորիչ մայր եկեղեցու և Տարաս Շևչենկոյի հուշարձանի հարևանությամբ։


== Պատմություն ==
Սքեյթ-պարկը կառուցվել է Օղակաձև զբոսայգու 6-րդ հատվածի հիմնանորոգման ժամանակ։ Տեղակայվել է Սուրբ Գրիգոր Լուսավորիչ մայր եկեղեցու հարևանությամբ գտնվող չգործող ջրավազանի տարածքում։ Այգին կառուցվել է  Ուկրաինայի հայ համայնքի և հատկապես նրա ղեկավար Վիլեն Շատվորյանի նվիրատվությամբ։ Հանգստի գոտին զբաղեցնում է 5044 քմ տարածք։ Տարածքի արևելյան կողմում ամֆիթատրոն է կառուցված։ Նախատեսվում է նաև սքեյթի վարձակալման կետ, բուժկետ կառուցել։


== Բացում ==
Սքեյթ-պարկի բացումը տեղի է ունեցել 2021 թվականի նոյեմբերի 15-ին։ Բացմանը արարողությանը մասնակցել են  Ազգային ժողովի նախագահ Ալեն Սիմոնյանը, Ուկրաինայի Գերագույն ռադայի պատգամավորներ, քաղաքական և հասարակական գործիչներ։ Բացման արարողությանը հաջորդել է հայտնի երգիչներ Հարութ Փամբուկչյանի, Գարիկի, Սոնայի, Ռեինկարնացիա բենդի մասնակցությամբ համերգը։ Համերգի հատուկ հյուրերն են եղել KAZKA և Hardkiss ուկրաինական խմբերը։


== Պատկերասրահ ==

		
		
		
		


== Ծանոթագրություններ ==
Ստարայա Վասիլևկա (գյուղ, Ալշեևսկի շրջան)

Ստարայա Վասիլևկա (ռուս.՝ Старая Васильевка, բաշկիրերեն՝ Иҫке Васильевка), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 295 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրիլեպի (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՊրիլեպիՊրիլեպի (ռուս.՝ Прилепы), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հաջին

Հաջին (արաբ․՝ هجين‎‎‎), քաղաք Սիրիայի Արաբական Հանրապետության Դեյր-էլ-Զորի մարզում։ Գտնվում է Եփրատ գետի վրա, Դեյր-էլ-Զորից հարավ։ Հանդիսանում է Աբու Քամալի գավառի 4 շրջաններից մեկի՝ Հաջինի շրջանի կենտրոնը։ 2004 թվականի տվյալներով շրջանն ուներ 97 870 բնակիչ։ Հիմնական զբաղմունքը ոռոգովի երկրագործությունն է և անասնապահությունը։


== Ծանոթագրություններ ==
Ուրտակուլ

Ուրտակուլ (ռուս.՝ Уртакуль, բաշկիրերեն՝ Уртакүл), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 485 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրիցկերի ճարտարապետական մրցանակ

Պրիցկերի մրցանակ (անգլ.՝ Pritzker Architecture Prize), ամենամյա մրցանակ, որ տրվում է ճարտարապետության բնագավառում նշանակալի ձեռքբերումների համար։ Մրցանակը լայնորեն հայտնի է աշխարհում, Նոբելյան մրցանակի նմանօրինակն է։ Ճարտարապետության ոլորտում Նոբելյան մրցանակ չի շնորհվում, ինչն էլ ստիպել է Պրիցկերների ընտանիքին (այն ամբողջ աշխարհում Hyatt Hotels Corporation ցանցի սեփականատերն է) 1979 թվականին սահմանել մրցանակ ճարտարապետության բնագավառում։ Պրիցկերների ընտանիքի հիմնադիրը Կիևից Չիկագո արտագաղթած Նիկոլայ Պրիցկերն է (1871-1956), ով ռուս փիլիսոփա Լև Շեստովի ազգականն էր։ Մրցանակը սահմանել է Նիկոլայ Պրիցկերի թոռը` Ջեյ Պրիցկերը (1922-1999)։ Մրցանակի ֆոնդը 100.000 դոլար է կազմում։
Մրցանակի ժյուրիի կազմը ամեն տարի փոփոխվում է։ Այն կազմվում է ամենահեղինակավոր ճարտարապետներից, ճարտարապետության քննադատներից, գործարարներից։ Հաղթողը որոշվում է փակ քվեարկությամբ։ Մրցանակաբաշխության տեղը ևս ամեն տարի փոխվում է և ուղեկցվում է ցուցահանդեսով, որտեղ ներկայացվում են Պրիցկերի բոլոր մրցանակակիրների աշխատանքները։ Մրցանակի գոյության 30 տարիների ընթացքում մրցանակը հանձնվել է Վաշինգտոնի Արվեստի ազգային պատկերասրահում, Նյու Յորքի Մետրոպոլիտեն թանգարանում, Փարիզի Վերսալի պալատում, Վաշինգտոնի Սպիտակ տանը, Հռոմի Կապիտոլիումում, Սանկտ Պետերբուրգի Էրմիտաժի թատրոնում, Փոլ Գեթթի և Սողոմոն Գուգենհայմի թանգարանների շինարարական հրապարակներում։
Մրցանակի հանձնման կարևոր նախապայման է ճարտարապետական նորարարական գաղափարների կիրառումը։


== Պրիցկերի մրցանակակիրներ ==
Պրիցկերյան առաջին մրցանակակիրը եղել է Ֆիլիպ Ջոնսոնը, ով 50 տարիների ընթացքում ճարտարապետական իր հարուստ երևակայությունն իրագործել է բազմաթիվ թանգարանների, գրադարանների, տների, այգիների նախագծմամբ ու կառուցումով։ 2004 թվականին ծագումով իրաքցի բրիտանացի ճարտարապետ Զահա Հադիդը դարձել է Պրիցկերի մրցանակի առաջին կին մրցանակակիրը։ 2010 թվականին ճապոնացի ճարտարապետ Ռյուե Նիսիձավան 44 տարեկան հասակում դարձել է ամենաերիտասարդ մրցանակակիրը։


== Ծանոթագրություններ ==


== Արտաքին հղումներ ==
Պաշտոնական կայք
(1019) Ստրակեա

(1019) Ստրակեա (անգլ.՝ Strackea), աստերոիդ աստերոիդների գոտի ներքին մասում։ Հայտնաբերվել է 1924 թվականի մարտի 3-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 1,911452 ա. մ., առավելագույնը մոտենում է 1,7753 ա. մ. հեռավորության վրա և հեռանում 2,0476 ա. մ.։ Արեգակի շուրջ մեկ ամբողջական պտույտ է կատարում 965,26 երկրային օրվա ընթացքում, իր ուղեծրով շարժվելով միջինում 0,372957 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 26,97° անկյուն։
Ստրակեա աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1019) Ստրակեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռեյմս

Ռանս (ֆր.՝ Reims [ʁɛ̃s]), քաղաք և համայնք Ֆրանսիայի հյուսիս-արևելքում, գտնվում է Մարնա դեպարտամենտում Շամպան - Արդեն շրջանում։ Ունենալով 184 984 բնակիչ 2009 թվականի դրությամբ, Ռանսը Ֆրանսիայի քաղաքների մեջ քսաներորդն է և Շամպան - Արդեն շրջանի ամենախիտ բնակեցված բնակավայրն է, այդ պարագայում չլինելով ոչ դեպարտամենտի պրեֆեկտուրա, ոչ էլ շրջանի մայրաքաղաք (մայրաքաղաքն է Շալոն-ան-Շամպանը)։


== Հայտնի մարդիկ Ռեյմսից ==
Ժան-Բատիստ Կոլբեր (1619 - 1683) - ֆրանսիական պետական գործիչ, ըստ էության ծառայել է որպես Ֆրանսիայի ֆինանսների նախարար Լյուդովիկոս XIV թագավորի օրոք 1665 - 1683 թվականներին։
Ժան-Բատիստ Լա Սալ (1651 - 1719) - կաթոլիկ սուրբ, ուսուցիչ, կրթության բարեփոխող
Սիմոն Ֆիլիպ Լա-Սալ-դե-լ՛Էտանգ (1700 - 1765) - ագրոնոմ
Ժան-Բատիստ Դրուե դ՛Էրլոն (1765 - 1844) - Ֆրանսիայի մարշալ, Նապոլեոնի բանակի զինվոր, Ալժիրի նահանգապետ։
Բերնար Ստազի (1930 - 2011) - ֆրանսիական դիվանագետ
Ռոբեր Պիրես (1973 - ) - ֆուտբոլիստ, աշխարհի չեմպիոն (1998)


== Քույր-քաղաքներ ==
 Ֆլորենցիա (իտալերեն՝ Firenze), Իտալիա
 Բրազավիլ (ֆր.՝ Brazzaville), Կոնգոյի Հանրապետություն
 Քենթերբերի (անգլ.՝ Canterbury), Մեծ Բրիտանիա
 Զալցբուրգ (գերմ.՝ Salzburg), Ավստրիա
 Աախեն (գերմ.՝ Aachen), Գերմանիա
 Արլինգտոն (Վիրջինիա) (անգլ.՝ Arlington), ԱՄՆ
 Կուտնա Գորա (չեխ․՝ Kutná Hora), Չեխիա


== Պատկերասրահ ==

		
		


== Տես նաև ==
Ռեյմսի արքեպիսկոպոս
Ճակատամարտ Մարնայի վրա
Շամպան (գինեգործական շրջան)
Ռեյմսի տրամվայ
Ռեյմսի տաճար


== Ծանոթագրություններ ==
Մատա դի Սան Ժուան

Մատա դի Սան Ժուան (պորտ.՝ Mata de São João), համայնք Բրազիլիայում՝ Բաիա նահանգի կազմում։ Գտնվում է Ագլոմերացիա Սալվադոր մարզում։ Մտնում է Կատուի գավառի կազմի մեջ։ Բնակչությունը կազմում է 37 201 մարդ՝ 2007 թվականի տվյալներով։ Գրավում է 670,380 կմ2 տարածք։ Բնակչության խտությունը՝ 50,8 մարդ/կմ²։


== Պատմություն ==
Քաղաքը հիմնադրվել է 1846 թվականի ապրիլի 14-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 234.125.959 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 6.918 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,671 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Մատա դի Սան Ժուանի մասին
Ռոզա Ջամալի

Ռոզա Ջամալի (պարսկերեն՝ رزا جمالی, փետրվարի 24, 1977(1977-02-24), Թավրիզ, Իրան), իրանցի բանաստեղծուհի, սցենարիստ, թարգմանիչ և գրաքննադատ։


== Կրթություն և կարիերա ==
Ռոզա Ջամալին ծնվել է 1977 թվականի նոյեմբերի 19-ին Թավրիզում։ Նա թատերագրություն է սովորել Թեհրանի արվեստների համալսարանում, իսկ ավելի ուշ՝ Թեհրանի համալսարանում անգլիական գրականության ասպարեզում ստացել է մագիստրոսի աստիճան։
Նրա առաջին՝ «Այս դիակը խնձոր չէ. կա՛մ վարունգ, կա՛մ տանձ» գիրքը հրատարատկվել է 1997 թվականին և գրական ամսագրերում մեծ հետաքրքրություն է առաջացրել։ Նրա հիմնական թեման մեզ շրջապատող իրերի անհատականությունն է։ Նույն թվականին հրատարակվել է Ջամալի «Ծամածռություն քո դիմաց» բանաստեղծությունների երկրորդ հավաքածուն, որը քննադատների կողմից նույնպես լավ է ընդունվել։
Ավելի ուշ Ռոզա Ջամալին հրատարակել է գրական ակնարկներ, ինչպես նաև գրաքննադատական հոդվածներ։ 2002 թվականին հրատարակվել է նրա՝ «Որպեսզի շարունակեմ այս հետախուզական արկածը, ես սուրճ եփեցի» երրորդ գիրքը, որտեղ բազմաթիվ հղումներ կան դեպի Աստվածաշնչին և հունական դիցաբանությանը։
2011 թվականին հրատարակված Ջամալի հաջորդ` «Ավազե ժամացույցները քնել են» հավաքածուում բանաստեղծուհին փիլիսոփայական տեսակետից խորհում է մահվան և սիրո մասին, նաև որոշ չափով զգացվում է Օմար Խայամի ընդօրինակումը։
Ռոզա Ջամալիի բանաստեղծությունները թարգմանվել են մի շարք եվրոպական լեզուներով` անգլերեն, ֆրանսերեն, գերմաներեն, շվեդերեն, թուրքերեն, իտալերեն, հոլանդերեն, ինչպես նաև էսպերանտո լեզվով։ 2001 թվականին նրան առաջարկել են աշխատել Լոնդոնի համալսարանի Աֆրիկայի և Ասիայի ուսումնասիրման կենտրոնում։ 2006 թվականի սեպտեմբերին Ջամալին հոլանդացի բանաստեղծուհի Ժանա Բերանովայի հետ մասնակցել է մշակութային նախագծում, որի շրջանակներում նրանք միմյանց բանաստեղծությունները թարգմանել են իրենց մայրենի լեզուներով։ Իրանցի բանաստեղծուհին հաճախ զբաղվում է պարսկական ստեղծագործությունները անգլերեն, իսկ եվրոպական ստեղծագործությունները՝ պարսկերեն թարգմանելով։


== Ծանոթագրություններ ==


== Գրականություն ==
Наталия Толстова Роза Джамали: Иранская удивительная поэтесса // Караван. — 2014. — № 36. — С. 87—94.


== Արտաքին հղումներ ==
Iran in Writing Archived 2017-11-02 at the Wayback Machine.
Persian Literature on Britannica 2008
Poetry International Archived 2019-03-22 at the Wayback Machine.
Ալեքսանդր Անտոնյուկ

Ալեքսանդր Անտոնյուկ (ռուս.՝ Антонюк, Александр Михайлович, մայիսի 23, 1989(1989-05-23), Քիշնև, Մոլդովական ԽՍՀ, ԽՍՀՄ), մոլդովացի ֆուտբոլիստ, «Միլսամի» ակումբի հարձակվող։


== Կենսագրություն ==
Քիշնևի պատանի ֆուտբոլիստների պատրաստման «Զիմբրու» կենտրոնի սան է։ 2007 թվականից սկսել է ներգրավվել ակումբի հիմնական կազմում։ 2007 թվականի օգոստոսին տեղափոխվել է կազանյան «Ռուբին» ֆուտբոլային ակումբ։
2010 թվականի օգոստոսի 22-ին դեբյուտն է նշել հիմնական կազմում` մասնակցելով «Սատուրն» ակումբի դեմ տնային խաղին` փոխարինման դուրս գալով խաղի 81-րդ րոպեին։ «Ռուբինը» հաղթել է 2:0 հաշվով։
2012 թվականի փետրվարին վարձավճարի հիմունքներով տեղափոխվել է «Կամազ» ֆուտբոլային ակումբ։


== Ընտանիք ==
Եղբայրը` Մաքսիմը, նույնպես ֆուտբոլիստ է։


== Ձեռքբերումներ ==
Մոլդովայի չեմպիոն (1)` 2014/15


== Ծանոթագրություններ ==


== Արտաքին հղումներ ==
Ֆուտբոլիստի պրոֆիլը «Футбол на Куличках» կայքում
Թեոդորոս Անտոնիու

Թեոդորոս Անտոնիու (հուն․՝ Θεόδωρος Αντωνίου, փետրվարի 10, 1935(1935-02-10)[…], Աթենք, Հունաստան - դեկտեմբերի 26, 2018(2018-12-26), Աթենք, Հունաստան), հույն կոմպոզիտոր, դիրիժոր, ջութակահար և ուսուցիչ։


== Կենսագրություն ==
Անտոնիուն ծնվել է Հունաստանի Աթենք քաղաքում։ 1947-1958 թվականներին սովորել է Աթենքի կոնսերվատորիայում, իսկ 1956-1961 թվականներին սովորել է Աթենքի Հունական կոնսերավատորիայում` Մանոլիս Կալոմիրիսի և Յանիս Պապաիոանուի մոտ։ Այնուհետև ուսումը շարունակել է Մյունխենի երաժշտության և թատրոնի բարձրագույն դպրոցում` Գյունտեև Բիալասի հետ, ինչպես նաև` Նոր երաժշտության միջազգային ամառային դասընթացներին` Դյորդ Լիգետիի, Կառլհայնց Շտոքհաուզենի, Բերիոյի և Բուլեզի մոտ։ Հետագայում ուսումը կատարելագործել է ամերիկյան մի քանի համալսարաններում` միևնույն ժամանակ դասավանդելով այնտեղ։ Դասավանդել է Ստենֆորդի և Յուտայի համալսարաններում, ինչպես նաև` Ֆիլադելֆիայի երաժշտական ակադեմիայում։ Իր ստեղծագործություններում նա օգտագործել է կոմպոզիցիաների սերիական տեխնիկան։ Երաժշտություն է գրել ներկայացումների և կինոնկարների համար։


== Ստեղծագործություններ ==
2 բալետ
ձայնային գործողություն «Կասանդրա» հեռուստաընկերության համար (1969)
համերգ ջութակի և նվագախմբի համար (1965)


== Մրցանակներ ==
1964` Մյունխեն քաղաքի Ռիխարդ Շտրաուսի անվան մրցանակ
2000` Հունական հեռուստառադիո հեռարձակման ընկերության Դիմիտրիոս Միրտոպուլոսի անվան մրցանակ
2004` Հերդերի մրցանակ
Գուգենհայմի կրթաթոշակ


== Ծանոթագրություններ ==


== Գրականություն ==
Музыкальный энциклопедический словарь / Гл. ред. Г. В. Келдыш. — М.։ Советская энциклопедия, 1991. — С. 35 — ISBN 5-85270-033-9


== Արտաքին հղումներ ==
Թեոդորոս Անտոնիու(անգլ.) Allmusic կայքում
Թեոդորոս Անտոնիուն КиноПоиск կայքում
Յուժնի (Մարտինովսկի շրջան)

Անվան այլ կիրառումների համար տե՛ս՝ Յուժնի (այլ կիրառումներ)Յուժնի (ռուս.՝ Южный), ավան Ռուսաստանի Դաշնության Ռոստովի մարզի Մարտինովսկի շրջանում։ Յուժնենսկի գյուղական համայնքի վարչական կենտրոնն է։
1989 թ. տվյալներով բնակչությունը կազմում է 3 642 մարդ։ Հիմնվելէ 1952 թ.։
Նավարինո (Հրո Երկիր)

Նավարինո (իսպ՝. Isla Navarino),  Չիլիին պատկանող կղզի Հրո երկիր կղզեխմբում։


== Աշխարհագրությունը ==
Նավարինոն գտնվում է Հրո երկիր (Իսլա Գրանդե) կղզուց Բիգլ նեղուցով դեպի հարավ և Հորն հրվանդանից դեպի հյուսիս։ Նրանից դեպի արևմուտք՝ նեղլիկ Մյուրրեյ նեղուցից այն կողմ, ընկած է Օստե կղզին։ 
Նավարինոն առաջին հերթին հայտնի է նրանով, որ այստեղ են գտնվում Երկիր մոլորակի ծայր հարավային բնակավայրերը՝ Պուերտո Ուիլյամս ավանն ու նավահանգիստը և ձկնորսների գյուղ Պուերտո Տորոն։ Կղզին չիլիական Կաբո դե Հորնոս համայնքի մի մասն է կազմում և համարվում է  Անտարկտիդա մայրցամաքին ամենից մոտ գտնվող բնակեցված տարածքը։ Բնակչությունը հիմնականում կենտրոնացած է համայնքի վարչական կենտրոնը համարվող Պուերտո Ուիլյամս ավանում և Պուերտո Նավարինո, Ռիո Գուանակո, Պուերտո Տորո ոչ մեծ գյուղերում։
Այստեղ ձկնորսությամբ զբաղվում են ոչ միայն տեղաբնակները, այլև՝ ձկնորսության սիրահարներ այլ վայրերից։ Բնիկները յագան ցեղի ներկայացուցիչներ են, որոնց նախնիները, ըստ գիտնականների հաշվարկների, Հրո երկիր կղզեխումբ են եկել ավելի քան տասը հազար տարի առաջ՝ այն ժամանակներում գոյություն ունեցած ցամաքային լեզվակով, որը հետագայում ընկղմվել է ջրի տակ։ Վուլայա ծովածոցի ափամերձ տարածքում հայտնաբերվել է մեգալիթյան հնագիտական տեղանք՝ հնագույն խրճիթների մնացորդներով։
Յագան կամ յամանա կոչվող ցեղի մշակույթը հրապուրում, այս կողմերն է բերում դրանով հետաքրքրվող զբոսաշրջիկների, որոնք այցելում են նաև Մարտին Գուսինդե տարածաշրջանային մարդաբանական թանգարան, դիտում այդ քոչվոր ցեղի ժամանակավոր կացարանները, թակարդների նմուշները, արհեստագործական առարկաները, ինչպես նաև՝ տասնիններորդ դարի անգլիացի միսիոներներից պահպանված իրերը։ Զբոսաշրջիկներին գրավում են նաև կղզու յուրօրնակ բուսական աշխարհը, ջրլող թռչունները, Նավարինո ձկնառատ լիճը՝ սաղմոնի, կարմրախայտի հարուստ պաշարներով։ Կղզու մերձակա օվկիանոսային ջրերում կարելի է տեսնել կետեր և դրանց մի տարատեսակը հանդիսացող օրկաներ։
Նավարինո կղզու բարձրագույն կետը Պիկո Նավարինո սարն է՝ 1.195 մետր բարձրությամբ։
Կղզու կլիման, չնայած Անտարկտիդային նրա չափազանց մոտ գտնվելուն, համեմատաբար մեղմ է; Ամռանը օդի միջին օրական ջերմաստիճանը կազմում է +9-+10, ձմռանը՝ մոտավորապես 0 աստիճան։ Միջին տարեկան ջերմաստիճանը +5,5 -+6 է։ Կղզու տարածքի հիմնական մասը պատված է անտառներով, որոնք երկրագնդի ծայր հարավային՝ Մագելանյան անտառների մի մասն են կազմում։ Անտառազուրկ են միայն կղզու կենտրոնական մասում գտնվող սարերը և  հարավային ափի ժայռերը։
Նավարինոն և շրջակա կղզիները 2005 թվականի հունիսին ՅՈՒՆԵՍԿՕ-ի կողմից հայտարարվել են հատուկ պահպանության ենթակա կենսոլորտային տարածք։


== Տես նաև ==
Cabo de Hornos (communa) (in Spanish)


== Ծանոթագրություններ ==


== Արտաքին հղումներ ==
Translated entry from Chilean Official site
Comuna de Cabo de Hornos / Commune of Cabo de Hornos official website
Museo Antropológico Martín Gusinde
Լիտորալ Նորտի Ալագոանուի գավառ

Լիտորալ Նորտի Ալագոանուի գավառ (պորտ.՝ Microrregião do Litoral Norte Alagoano), գավառ Բրազիլիայում, մտնում է Ալագոաս նահանգի մեջ։ Մտնում է Ալագոաս նահանգի արևելյան մարզի մեջ։


== Գավառի կազմ ==
Գավառի մեջ մտնում են հետևյալ համայնքները.

Ժապարատինգա
Մարագոժի
Պասու դի Կամարաժիբի
Պորտու դի Պեդրաս
Սան Միգել դուս Միլագրիս
Ֆլադունգեն

Ֆլադունգեն (գերմ.՝ Fladungen), կոմունա Գերմանիայում՝ Բավարիա երկրամասում։
Ենթարկվում է Ստորին Ֆրանկոնիայի վարչական կենտրոնին։ Մտնում է Ռյոն Գրաբֆելդ շրջանի կազմի մեջ։ Բնակչությունը կազմում է 2169 մարդ (դեկտեմբերի 31, 2010 թվական) ։ Զբաղեցնում է  46,37 կմ² մակերես տարածք։ Թվային ինդեքս՝ 09 6 73 123։

		
		
		


== Ծանոթագրություններ ==


== Արտաքին հղումներ ==
Պաշտոնական կայք
Ամասիա (այլ կիրառումներ)

Ամասիա անվանումը կարող է վերաբերել հետևյալ աշխարհագրական օբյեկտներին

Ամասիա - գյուղ Հայաստանի Հանրապետության Արմավիրի մարզում, նախկին Արմավիրի շրջանում
Ամասիա - գյուղ Արևմտյան Հայաստանում, Կարսի վիլայեթում
Ամասիա - մարզ Թուրքիայի Հանրապետության հյուսիսային մասում
Ամասիա - գյուղ Հայաստանի Շիրակի մարզում
Ամասիա - քաղաք և շրջան ներկայիս Թուրքիայում
Ամասիա - հայկական արական և իգական անուն
Վեբերի նահանգային համալսարան

Վեբերի նահանգային համալսարան (անգլ.՝ Weber State University ), ամերիկյան հանրային համալսարան, տեղակայված Օգդեն քաղաքում (Յուտա նահանգ)։Հիմնադրվել է 1889 թվականին:


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Լնդեր

Լնդեր (լատ.՝ gingivae), ծնոտների ատամնաբնային ելուստները ծածկող լորձաթաղանթ։ Զուրկ են ենթալորձային հյուսվածքից, ուստի սերտ միացած են ատամնաբնային ելուստների վերնոսկրին և անշարժ են։ Ազատ եզրով հպվում են ատամների վզիկների մակերեսներին։ Հարուստ են արյան անոթներով և աղքատ՝ նյարդերով։
Գթության գնացք

«Գթասրտության գնացք» (ռուս.՝ «Поезд милосердия»), խորհրդային սև-սպիտակ ֆիլմ, որը 1964 թվականին բեմադրվել է «Լենֆիլմ» կինոստուդիայում ռեժիսոր Իսկանդեր Խամրաևի կողմից։ Վերա Պանովայի «Спутники» վիպակի առաջին էկրանավորումն է։
Ֆիլմի պրեմիերան ԽՍՀՄ-ում տեղի է ունեցել 1965 թվականի փետրվարի 22-ին։


== Սյուժե ==
Ֆիլմը պատմում է սանիտարական գնացքի մարտական առօրյայի մասին։ Սանիտարական էշելոնները Հայրենական մեծ պատերազմի տարիներին անվանել են «կյանքը փրկող գնացքներ»։ Նման գնացքներից մեկում առաջին անգամ հանդիպել են տարբեր բնավորության, տարիքի և սովորությունների մարդիկ։ Չորս տարի պատերազմի ճանապարհներով շրջում է գթասրտության գնացքը՝ ճակատից տարհանելով վիրավորներին։


== Դերերում ==
Վալենտին Զուբկով – Դանիլով
Միխայիլ Եկատերինինսկի – Բելով
Էմմա Պոպովա – Յուլյա Դմիտրիևնա
Ժաննա Պրոխորենկո – Լենա Օգորոդնիկովա
Եվգենի Լեբեդև – Սուպրուգով
Գալինա Դաշևսկայա – Ֆաինա
Ելենա Կորոլյովա – Վասկա Բուրենկո
Վլադիմիր Ռեցեպտեր – Նիզվեցկի


== Նկարահանող խումբ ==
Սցենարի հեղինակ՝ Վերա Պանովա
Ռեժիսոր՝ Իսկանդեր Խամրաև
Գլխավոր օպերատոր՝ Կոնստանտին Ռիժով
Նկարիչ՝ Միխայիլ Իվանով
Կոմպոզիտոր՝ Մարատ Կամիլով1944 թվականի դեկտեմբերին թերթի խմբագրության հանձնարարությամբ Վերա Պանովան երկու ամսվա ընթացքում չորս չվերթ է կատարել № 312 «օրինակելի» ռազմասանիտարական գնացքով դեպի մարտերի վայրեր՝ տարհանելու վիրավորների, որից հետո հրապարակել է «Спутники» (1946, Ստալինյան մրցանակ, 1947) վիպակը, որը գրողին լայն ընթերցողական ճանաչում է բերել։
«Գթասրտության գնացքը» ֆիլմը Վերա Պանովայի վիպակի առաջին էկրանավորումն է։ 1975 թվականին ռեժիսոր Պյոտր Ֆոմենկոն այդ վիպակի հիման վրա բեմադրել է «Մնացած ամբողջ կյանքում» քառասերիանոց գեղարվեստական ֆիլմը։


== Ծանոթագրություններ ==


== Արտաքին հղումներ ==
««Поезд милосердия»»։ Государственный регистр фильмов։ Министерство Культуры Российской Федерации։ Արխիվացված է օրիգինալից 2013-02-26-ին։ Վերցված է 2013-02-17  
««Поезд милосердия»»։ Теле- и художественные фильмы։ Телеканал «Культура»։ Արխիվացված է օրիգինալից 2013-04-17-ին։ Վերցված է 2013-02-17  
Кино-Театр.ru
Անիսիմովա Պոլյանա

Անիսիմովա Պոլյանա (ռուս.՝ Анисимова Поляна, բաշկիրերեն՝ Анисимова Поляна), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 95 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երեմ Սաֆարով

Սաֆարով Երեմ Զումշուդի (ծնվել է 25․12․1906, գյուղ Հադրութ, ԼՂԻՄ), հայ խորհրդային էներգետիկ։ Տեխնիկական գիտությունների դոկտոր (1951), պրոֆեսոր (1952), ՀԽՍՀ գիտության վաստակավոր գործիչ (1965)։ ԽՄԿԿ անդամ 1930 թվականից։
Ավարտել է Մոսկվայի բարձրագույն ինժեներաշինարարական ուսումնարանը (1931)։ 1938 թվականից դասախոսում է Երևանի պոլիտեխնիկական ինստիտուտում։ Մինչև 1957 թվականը եղել է ջրային էներգիայի օգտագործման ամբիոնի, 1957-1958 թվականներին՝ արդյունաբերական էկոնոմիկայի, կազմակերպման և էներգետիկայի ամբիոնի վարիչը։ Աշխատանքները վերաբերում են հիդրոլոգիական, ջրատնտեսական, էներգատնտեսական հաշվարկի մեթոդներին, ջրատնտեսական համալիրներում կապիտալ ներդրումների որոշմանը, էլեկտրակայանների պարամետրերի հաշվարկի խնդիրներին։
Լյուդմիլա Արխարովա

Լյուդմիլա Արխարովա (ռուս.՝ Людмила Дмитриевна Архарова, ապրիլի 15, 1949(1949-04-15), Ռամենսկի շրջան, Մոսկվայի մարզ, ՌԽՖՍՀ, ԽՍՀՄ - սեպտեմբերի 30, 2012(2012-09-30), Ռուսաստան), կինոյի և թատրոնի խորհրդային և ռուս դերասանուհի։


== Կենսագրություն ==
Լյուդմիլա Արխարովան ծնվել է 1949 թվականի ապրիլի 15-ին Մոսկվայի մարզի Ռամենսկի շրջանի Կլիշևա գյուղում (Զաբոլոտևսկոե գյուղական բնակավայր)։ 1968 թվականին փորձել է ընդունվել Շչուկինի թատերական ուսումնարան, որտեղ նրան նկատել է ռեժիսորի օգնականներից մեկը։ Արդյունքում, Լյուդմիլա Արխարովան նկարահանվել է Ստանիսլավ Ռոստոցկու «Կապրենք մինչև երկուշաբթի» ֆիլմում, որտեղ մարմնավորել է դպրոցական Նադիա Օգարիշևայի դերը։
1970 թվականին ավարտել է Մոսկվայի թիվ 2 մանկավարժական ուսումնարանը (այժմ ուսումնարանի տեղում է գտնվում Մոսկվայի քաղաքային մանկավարժական համալսարանը) և երկու տարի աշխատել է Ռամենսկոե քաղաքի դպրոցում։ 1976 թվականին ավարտել է Ռուսաստանի թատերական արվեստի համալսարանի երաժշտական կոմեդիայի ֆակուլտետը և ներգրավվել մանկական երաժշտական թատրոնի թատերախումբ Ն. Ի. Սացի ղեկավարությամբ, որտեղ աշխատել է մինչև 1980 թվականը։ 1980-1985 թվականներին հանդես է եկել Խորհրդային բանակի կենտրոնական տան համերգային անսամբլում (այժմ՝ Ռուսաստանի Դաշնության Զինված ուժերի մշակութային կենտրոն)։ 1985 թվականից նա զբաղվել է մանկավարժական գործունեությամբ։
Մահացել է 2012 թվականի սեպտեմբերի 30-ին, կարճ հիվանդությունից հետո։


== Անձնական կյանք ==
1978 թվականին ամուսնացել է երաժիշտ Սերգեյ Իվանենկոյի հետ։ 1983 թվականի հոկտեմբերի 10-ին զույգը դուստր է ունեցել՝ Վիկտորյա Իվանենկոն։ Լյուդմիլա Արխարովան և Սերգեյ Իվանենկոն ամուսնալուծվել են 1990 թվականին։


== Ֆիլմագրություն ==
1968 թվական - «Կապրենք մինչև երկուշաբթի» - Նադյա Օգարիշևա
1969 թվական - «Մեկ օր և ամբողջ կյանք» - անվանակոչիկ, Ալյոշայի ընկերուհի


== Ծանոթագրություններ ==
Պուճուրգետ

Պուճուրգետ, գետակ Հայաստանի Վայոց ձորի մարզում, Արփա գետի ձախ օժանդակը։ Սկիզբ է առնում Զանգեզուրի լեռների հյուսիսարևմտյան լանջերից և մայր գետին միանում Կեչուտ գյուղի մոտ։ Երկարությունը՝ 9 կմ։


== Ծանոթագրություններ ==
Սերգեյ Ակսակով

Սերգեյ Տիմոֆեեիչ Ակսակով (ռուս.՝ Сергей Тимофеевич Аксаков, հոկտեմբերի 1, 1791(1791-10-01)[…], Ուֆա, Ufa Viceroyalty, Ufa Uyezd, Ռուսական կայսրություն[…] - մայիսի 12, 1859(1859-05-12), Մոսկվա, Մոսկվայի մարզ, Մոսկվայի գավառ, Ռուսական կայսրություն[…]), ռուս գրող։


== Կենսագրություն ==
Ծնվել է հոկտեմբերի 1-ին, Ուֆայում։ Առաջին իսկ պատմվածքներում Ակսակովն իրեն դրսևորել է որպես ռուս, բնության հմուտ գիտակ և նուրբ երգիչ։
«Ընտանեկան ժամանակագրություն» 1856 թ., «Բագրով թոռան մանկական տարիները» 1858 թ. ինքնակենսագրական երկերում նկարագրել է կալվածատիրական Ռուսաստանի բարքերը։ Մահացել է մայիսի 12-ին, Մոսկվայում։


== Ծանոթագրություններ ==
Իվան Ֆրանկո (ֆիլմ)

«Իվան Ֆրանկո» (ռուս.՝ «Иван Франко»), կենսագրական ֆիլմ ուկրաինացի գրող Իվան Ֆրանկոյի հասարակական և գրական գործունեության մասին, որը բեմադրելլ է ռեժիսոր Տիմոֆեյ Լևչուկը Կիևի գեղարվեստական ֆիլմերի ստուդիայում։


== Սյուժե ==
Իվան Ֆրանկոն դառնում է Հաբսբուրգյան ռեժիմի զոհը իր բանաստեղծությունների, գրական ու հասարակական գործունեության համար։ Ազատության և բանտարկության միջև ընկած ժամանակահատվածը նա ծախսում է թերթում աշխատելու, գյուղացիների լուսավորությանը նպաստելու վրա։


== Դերերում ==
Սերգեյ Բոնդարչուկ – Իվան Ֆրանկո
Լիլիա Գրիցենկո – Օլգա, Իվան Ֆրանկոյի կինը
Իրինա Սկոբցևա – Լյուդովիկա Շանկևիչ
Յարոսլավ Գելյաս – Միխայլո Պավլիկ
Ելենա Լիցկանովիչ – Աննա Պավլիկ
Վլադիմիր Բալաշով – Հենրիկ
Միխայիլ Ռոմանով – Միխայիլ Կոցյուբինսկի
Լև Սնեժնիցկի – Նիկոլայ Լիսենկո
Իվան Մատվեև – Միխայիլ Ստարիցկի
Գեորգի Բաբենկո – Գոգոլինսկի
Լեոնիդ Պարխոմենկո – Միխայլո Գրինչուկ
Պավել Շպրինգֆելդ – Գժիբովիչ
Իվան Պերեվերզև – միտրոպոլիտ
Դմիտրի Միլյուտենկո – Գալիցիայի վերակացու


=== Էպիզոդներում ===
Իգոր Վետրով
Արկադի Գաշինսկի
Պյոտր Մուխին
Սերգեյ Պետրով
Ալեքսանդր Պոդորոժնի
Վասիլի Սիմչիչ – Տերլեցկի
Նիկոլայ Գլադկով – Պան Տոպիկովսկի
Ֆեոդոր Ռադչուկ


== Նկարահանող խումբ ==
Սցենարի հեղինակ՝ Լեոնիդ Սմիլյանսկի
Բեմադրող ռեժիսոր՝ Տիմոֆեյ Լևչուկ
Բեմադրող օպերատոր՝ Նիկոլայ Կուլչիցկի
Բեմադրող նկարիչ՝ Վիկտոր Միգուլկո
Կոմպոզիտորներ՝ Նիկոլայ Կոլեսսա, Բորիս ԼյատոշինսկիԽՍՀՄ մշակույթի նախարարության նվագախումբ
Դիրիժոր՝ Պ. Պոլյակով
Ֆիլմի տնօրեն՝ Ս. Բաբանով


== Ծանոթագրություններ ==


== Արտաքին հղումներ ==
«Иван Франко» Archived 2022-02-22 at the Wayback Machine. на Рускино.ру
«Իվան Ֆրանկո (ֆիլմ)»(անգլ.) ֆիլմը Internet Movie Database կայքում
Քայլ Անդերսոն

Քայլ Անդերսոն (անգլ.՝ Kyle F. Anderson, սեպտեմբերի 20, 1993(1993-09-20), Նյու Յորք, Նյու Յորք, ԱՄՆ), ամերիկացի պրոֆեսիոնալ բասկետբոլիստ, ով հանդես է գալիս NBA «Մեմֆիս Գրիզլիս» ակումբում։ NBA-ում հայտնվելուց առաջ հանդես էր գալիս Կալիֆոռնիայի համալսարանի «UCLA Bruins»  ակումբում։ 2013/2014 համալսարանական տարիներին Անդերսոնը ընդգրկվել է Pac-12 կոնֆերենցիայի բոլոր աստղերի թիմում, նաև ազգային բոլոր աստղերի երրորդ հավաքականում։


== Պրոֆեսիոնալ կարիերա ==
2014 թվականի ապրիլի 16-ին Անդերսոնը հայտարարեց, որ հեռանում է համալսարանից և իր թեկնածությունն է առաջ քաշում NBA դրաֆթում։ Համալսարան գալուց առաջ նրան քննադատում էին իր խաղային ոճի պատճառով և կարծում, որ նա լավ չէր կարողացել իրեն դրսևորել համալսարանական առաջնությանը։ Նույն պատմությունը կրկնվում է NBA մուտք գործելուց առաջ, երբ շատերը կարծում էին, որ Անդերսոնի դանդաղ շարժվելը NBA-ում խնդիր կլինի նրա համար։  Շատ ակումբների սքաութներ նրան տեսնում էին որպես ծանր հարձակվող, քանի որ նմանեցնում էին Բորիս Դյաոյին, ով ծանր հարձակվող էր և շարժվում էր ցածր տեմպով։
NBA դրաֆթի ժամանակ կանխագուշակում էին, որ նա կնտրվի առաջին շրջանի վերջում։ Արդյունքում նա ընտրվել է 30-րդ համարի ներքո՝ NBA-ի չեմպիոն «Սան Անտոնիո Սփըրս» ակումբի կողմից։ Հուլիսի 12-ին նա պայմանագիր է կնքել ակումբի հետ և մասնակցել Լաս Վեգասում կայացող ամառային առաջնությանը։ Վեց խաղերի ընթացքում նա հիմնականում խաղում էր «թևերի», շատ հազվադեպ ծանր հարձակվողի և խաղարկողի դիրքերում։ 2014/2015 թվականների մրցաշրջաններին Քայլը դարձավ ակումբի միակ նոր խաղացողը, որը պահպանել էր իր չեմպիոնական կազմը։ Անդերսոնը առաջին անգամ խաղադաշտ է դուրս եկել մրցաշրջանի չորրորդ խաղի ժամանակ։ Թիմի գլխավոր մարզիչ Գրեգ Պոպովիչը որոշել է վետերաններին հանգիստ տալ «Հյուստոն Ռոքեթսի» դեմ խաղում, իսկ Քայլին տալիս 31 րոպե խաղային ժամանակ։ Խաղի ընթացքում Անդերսոնի 8 նետումներից զամբյուղի մեջ է հայտնվում ընդամենը մեկը։ Նա կատարում է նաև 8 անդրադարձ, 4 փոխանցում և 2 խլում։
Իր առաջին մրցաշրջանի ժամանակ Քայլը մի քանի անգամ տեղափոխվել է ֆարմ-ակումբներ։ Դի Լիգայի ժամանակ Քայլը հաջող ելույթ է ունեցել և փետրվարի 9-ին նույնիսկ համարվել Դի-Լիգայի շաբաթվա լավագույն խաղացող։ Որոշ ժամանակ անց դարձել է նաև ամսվա լավագույն խաղացող։


== Հանդեսը ազգային հավաքականում ==
Անդերսոնը մասնակցել է ԱՄՆ-ի բասկետբոլի ֆեդերացիայի կողմից կազմակերպած մինչև 16/17 տարեկանների համար նախատեսված ամառային ճամբարին։ Նա ներգրավվել է նաև 2009/2010 թվականների բասկետբոլի տղամարդկանց զարգացման հավաքականը։ 2012 թվականին ԱՄՆ երիտասարդական հավաքականի կազմում մասնակցել է  Nike Hoop Summit առաջնությանը, որտեղ լավագույն ամերիկացի դպրոցականները խաղում էին արտերկրացի, մինչև 19 տարեկան դպրոցականների հետ։


== Կարիերայի ցուցանիշներ ==


=== NBA կարիերայի ցուցանիշներ ===


==== Ամենամյա մրցաշրջան ====


==== Փլեյ-Օֆ ====


=== Ցուցանիշները Քոլեջում ===


== Ծանոթագրություններ ==


== Արտաքին հղումներ ==
UCLA կենսագրություն
Պիուսա (այլ կիրառումներ)

Պիուսա անունը կամ տերմինը կարող է վերաբերել հետևյալ հոդվածներին․

Պիուսա - գյուղ Էստոնիայի Պիլվամաա նահանգի Օռավա շրջանում։
Պիուսա - գետ Էստոնիայում և Ռուսաստանում։
Տիմերբաևո (գյուղ, Կույուրգազինսկի շրջան)

Տիմերբաևո (ռուս.՝ Тимербаево, բաշկիրերեն՝ Тимербай), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 324 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քվինտիլիոն

Քվինտիլիոն (ֆր.՝ quintillion), 1-ով և 18 զրոներով պատկերվող թիվ, այսինքն՝ 1018։ Որոշ երկրներում քվինտիլիոն են անվանում 1030 թիվը։


== Ծանոթագրություններ ==
Դեմիրդաղ (այլ կիրառումներ)

Դեմիրդաղ, կարող է վերաբերել՝

Դեմիրդաղ - բլրաշարք Փոքր Կովկաս լեռնահամակարգում, Երևանի նահանգի սահմաններում
Դեմիրդաղ - լեռ Փոքր Կովկաս լեռնահամակարգում, Գանձակի լեռնաշղթայում
Դեմիրդաղ - լեռնաճյուղ (և լեռնագագաթ) Պոնտական լեռներում
Դեմիրդաղ - լեռնաճյուղ Պոնտական լեռներում, Տրապիզոնից արևելք
Նիկողոս Թենեքեճյան

Նիկողոս Հակոբի Թենեքեճյան (հունվարի 2, 1864(1864-01-02), Խարբերդ, Օսմանյան կայսրություն - հունիսի 20, 1915(1915-06-20)), հայ մանկավարժ։


== Կենսագրություն ==
Նիկողոս Թենեքեճյանը ծնվել է Խարբերդ քաղաքում։ Սովորել է տեղի Սուրբ Ստեփանոս թաղի ծխական, ապա բողոքականների դպրոցներում։  Ավարտել է Խարբերդի Եփրատ քոլեջը (1880), որտեղ էլ դասավանդել է փիլիսոփայություն, պատմություն, օրենսդրագիտություն։ Եղել է քոլեջի պրոֆեսոր։ Շուրջ երեսունհինգ տարի եղել է բողոքական հայերի հովվապետ։
Հայոց ցեղասպանության ժամանակ բանտարկվել է, ենթարկվել խոշտանգումների ու սպանվել Խարբերդի մոտակայքում գտնվող Քեզեն խանի մոտակայքում, Ծովակի դիմաց։


== Ծանոթագրություններ ==
Պիսարևկա (գյուղ, Նովոմիրգորոդի շրջան)

Անվան այլ կիրառումների համար տե՛ս՝ ՊիսարևկաՊիսարևկա (ուկրաիներեն՝ Писарівка), գյուղ Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Պիսարևկա գյուղում բնակվում էր 74 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նարուջա

Նարուջա (վրաց.՝ ნარუჯა), քաղաքատիպ ավան Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Ավանը գտնվում է ծովի մակարդակից 144 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, բնակչությունը կազմել է 2148 մարդ, հիմնականում՝ վրացիներ։


== Տրանսպորտ ==
Ավանը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Արշակ Հարությունյան

Արշակ Հարությունյան (ապրիլի 5, 1869(1869-04-05), Թիֆլիս, Կովկասի փոխարքայություն, Ռուսական կայսրություն - հուլիսի 27, 1936(1936-07-27), Երևան, Հայկական ԽՍՀ, ԱԽՖՍՀ, ԽՍՀՄ), հայ դերասան, ՀԽՍՀ վաստակավոր արտիստ (1934)։


== Կենսագրություն ==
Արշակ Հարությունյանը ծնվել է 1869 թվականին, Թիֆլիսում։ Եղել է հայ թատրոնի ամենահին դերասաններից մեկը։ Ավարտել է Ներսիսյան դպրոցը։ Դերասանական գործունեությունն սկսել է 1887 թվականից։ Աշխատել է Թիֆլիսի և Բաքվի թատրոններում, խաղացել է Գևորգ Չմշկյանի և Գ. Տեր-Դավթյանի խմբերում, Դ. Պետրոսյանի, Հովհաննես Աբելյանի, Մայսուրյան-Զարիֆյան և այլ խմբերի հետ հանդես է եկել Կովկասում, Միջին Ասիայում, Պարսկաստանում, Թուրքիայում։ Հիմնականում խաղացել է ուժեղ խառնվածքի դրամատիկական դերեր, հարազատությամբ վերարտադրել հատկապես սունդուկյանական կերպարները։ 1922 թ. հունվարի 25-ին, Երևանի Առաջին Պետթատրոնի բացման օրը խաղացել է «Պեպո» ներկայացման մեջ, որտեղ հանդես է եկել գլխավոր դերում։


== Խաղացած դերերը թատրոնում ==
Պեպո՝ «Պեպո»
Սաղաթել՝ «Պատվի համար»
Սուլեյման՝ «Դավաճանություն»
Զամբախով՝ «Խաթաբալա»
Սարգիս՝ «էլի մեկ գոհ»
Օսեփ՝ «Քանդած օջախ»
Գրիգոր աղա՝ «Ժայռ»
Սուլեյման՝ «Դավաճանություն»
Յագո՝ «Օթելլո»
Կլավդիոս՝ «Համլետ»Հոդվածներով և բանաստեղծություններով հանդես է եկել «Արաքս», «Թատրոն», «Մշակ», «Տարազ» և այլ պարբերականներում։
1897 թվականին Թիֆլիսում լույս է տեսել նրա «Բանաստեղծություններ» խորագրով ժողովածուն։ 1926 թվականից նկարահանվել է կինոյում՝ «Շորն ու Շորշորը», «Զամալլու», «Գիքոր», «Մեր կոլխոզի մարդիկ»։


== Աղբյուրներ ==


== Արտաքին հղումներ ==
Արշակ Հարությունյան
Կեսգիշերային արև (ֆիլմ)

«Կեսգիշերային արև» (անգլ.՝ Midnight Sun), ամերիկական ռոմանտիկ դրամա՝ նկարահանված 2018 թվականին։ Ֆիլմի ռեժիսորը Սքոթ Սփիրն է։ Ֆիլմի հիմքում ընկած է 2006 թվականին նկարահանված ճապոնական համանուն ֆիլմը։ Գլխավոր դերերում խաղում են՝ Բելա Թորնը, Պատրիկ Շվարցենեգերը և Ռոբ Ռիգլը։


== Սյուժե ==
Քեթի Փրայսը կիթառի նվագակցությամբ գեղեցիկ երգեր է ստեղծում, իսկ ցերեկը ստիպված է թաքնվել խավարում․ նրա նուրբ մաշկը չի հանդուրժում ցերեկային լույսը։ Բայց մի անգամ կեսգիշերին նա հանդիպում է Չարլիին՝ շեկ մազերի դեզը գլխին և հմայիչ ժպիտով մի տղայի հետ։ Հանկարծակի և կրքոտ սերը պայծառացնում է հիվանդ աղջկա կյանքը։ Եվ հիմա, հանուն իր սիրեցյալի, նա պատրաստ է այրվել խելագար զգացմունքի ճառագայթներում...


== Դերերում ==
Բելա Թորն - Քեթի Փրայս
Պատրիկ Շվարցենեգեր - Չարլի
Ռոբ Ռիգլ - Ջեք Փրայս, Քեթիի հայր
Քուին Շեփարդ - Մորգան
Տիերա Սկուբի - Զոի Կարմայքլ
Փոլ Մակգիլիոն - Բյեք Ջոնս
Քեն Թրեմբլեթ - Մարկ
Ջենն Գրիֆֆին - Բարբ
Նիկոլաս Կումբե - Հերբեր


== Արտադրություն ==


=== Նկարահանումներ ===
Ֆիլմի հիմնական նկարահանումները սկսվել են 2015 թվականի հոկտեմբերի 12-ին՝ Վանկուվերում։


== Սաունդթրեք ==


== Ծանոթագրություններ ==


== Արտաքին հղումներ ==
«Կեսգիշերային արև (ֆիլմ)»(անգլ.) ֆիլմը Internet Movie Database կայքում
«Կեսգիշերային արև (ֆիլմ)»(անգլ.) ֆիլմը Box Office Mojo  կայքում
Midnight Sun at The Numbers
Կեսգիշերային արև (ֆիլմ)(անգլ.) ֆիլմը Rotten Tomatoes կայքում
Զեդա Էծեր-Տոբանիերի

Զեդա Էծեր-Տոբանիերի (վրաց.՝ ზედა ეწერ-ტობანიერი), գյուղ Վրաստանում։ Գտնվում է Իմերեթի մարզի Վանի շրջան‎‎ում։


== Դիրք ==
Գյուղը գտնվում է ծովի մակարդակից 250 մետր բարձրության վրա։ Շրջկենտրոն Վանից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 146 մարդ։


== Ծանոթագրություններ ==
Իզոլա դելլե Ֆեմինե

Իզոլա դելլե Ֆեմինե (իտալերեն՝ Isola delle Femmine) կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 6915 մարդ, բնակչության խտությունը կազմում է 1953 մարդ/կմ²։ Զբաղեցնում է 4 կմ² մակերես տարածք։ Փոստային ինդեքսն է՝ 90040։ Հեռախոսային կոդը՝ 091։
Կոմունայի հովանավորն է Սուրբ Աստվածածինը։ Տոնը նշվում է հուլիսի 2-ին։


== Ժողովրդագրություն ==


== Կոմունայի վարչակազմ ==
Հեռախոս։ 0091 8617201
Էլեկտրոնային փոստ։ sindaco@comune.isoladellefemmine.pa.it
Պաշտոնական էջ։http://www.comune.isoladellefemmine.pa.it/


== Արտաքին հղումներ ==
Վիճակագրության ազգային ինստիտուտ (իտալ.)
ազգային ինստիտուտ (անգլ.)(չաշխատող հղում)


== Ծանոթագրություններ ==
Սանտա Կրուս դի Գոյաս

Սանտա Կրուս դի Գոյաս (պորտ.՝ Santa Cruz de Goiás), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի հարավային մասում։ Մտնում է Պիրիս դու Ռիու գավառի կազմի մեջ։ Բնակչությունը կազմում է 3624 մարդ՝ 2006 թվականի տվյալներով։ Գրավում է 1 108,920 կմ2 տարածք։ Բնակչության խտությունը՝ 3,3 մարդ/կմ²։
Քաղաքի տոնը նշվում է օգոստոսի 29-ին։


== Պատմություն ==
Քաղաքը հիմնադրվել է 1927 թվականի օգոստոսի 29-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 30.863.823,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 8.684,25 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,782 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Սանտա Կրուս դի Գոյասի մասին